# Aach

### A Wikipédiából, a szabad lexikonból.

Címer | Térkép
--- | ---
| Kép:Karte aach bw in deutschland.png
Adatok
Szövetségi tartomány: | Baden-Württemberg
Régió: | Freiburg
Körzet: | Konstanz
Földrajzi elhelyezkedés: | Sablon:Koordináta
Magasság: | 504 m a tengerszint felett
Terület: | 10,69 km²
Lakosság: | 2230 (2005. dec. 31)
Népsűrűség: | 209 fő/km²
Külföldiek részaránya: | 9,0 %
Irányítószám: | 78267
Telefon körzetszám: | 07774
Polgármesteri hivatal címe: | Hauptstraße 16 78267 Aach
Weboldal: | www.aach.de
Email cím: | gemeinde@aach.de
Politika
Polgármester: | Severin Graf (CDU)

Aach német város Baden-Württemberg szövetségi tartomány déli részén Konstanz körzetében. A város nevezetessége, hogy itt található Németország legnagyobb forrása, az Aachquelle vagy más néven Aachtopf.

## [szerkesztés] Földrajza

### [szerkesztés] Fekvése

Aach Hegau határában fekszik vulkánikus eredetű tájon a Bodeni-tó és a svájci Schaffhausen Kanton között. Északról a Duna felső folyásával a Schwäbische Alb határolja. Néhány kilométerrel keletebbre az Überlinger See és a Zeller See találhatóak. A svájci határ délkeleti irányban kb. 14 km-re van a várostól.

### [szerkesztés] Szomszédos települések

A város északról Eigeltingennel, keletről Orsingen-Nenzingennel, délről Volkertshausennel és nyugatról Mühlhausen-Ehingennel és Engen városával határos.

## [szerkesztés] Története

Aach első okleves említése 1100-ból származik. 1150-ből az Oppidum Ach in Hegovia név ismert. Várossá 1283-ban I. Rudolf király nyilvánította. Aach az ezt követő évszázadokban az osztrák tartományokhoz tartozott.

1499-ben a sváb-svájci háborúban itt zajlott a sváb szövetség és svájc között a régió uralmáért a harc. Mindössze 26 évvel később, 1525-ben Aach a német paraszháborúban is részt vett: a hegaui nemesség a fellázadt parasztok elől a városba menekült, ahol a felkelők elfogták őket. Mindazonáltal a felkelést már ugyanazon év szeptemberében leverték.

1799. március 25-én itt zajlottak az osztrákok és franciák között a harcok a napóleoni háborúkban. Miután Ausztria elveszítette az 1805-ös napóleoni háborút, Aach először Württemberg fennhatósága alá került, majd a következő évben a Badeni Nagyhercegséghez. A Badeni Nagyhercegségen belül sokáig Stockach körzetéhez tartozott, majd az 1973-as körzetreform után került Konstanz körzetéhez.

### [szerkesztés] Demográfiai adatok

- 1961: 1.274 fő
- 2006: 2.181 fő

## [szerkesztés] Politika

A város adminisztrációs szempontból Engen városához tartozik.

### [szerkesztés] Önkormányzat

A 2004. június 13-ai választás a következő eredménnyel zárult:

- FWG 38,7% (-1,7) - 4 képviselői hely (=)
- CDU 32,9% (-4,5) - 3 képviselői hely (-1)
- SPD 28,5% (+6,3) - 3 képviselői hely (+1)

### [szerkesztés] Címer és zászló

Címerében vörös mezőben arany oroszlán található, karmai között három hatágú ezüst csillaggal.

Aach város színei a fehér és a vörös.

## [szerkesztés] Gazdaság és infrastruktúra

### [szerkesztés] Közlekedés

A legközelebbi vasútállamás 5 km-re található Mühlhausen-Ehingenben. Csatlakozás gyorsvonathoz legközelebb a 12 km-re fekvő Singenben van. Aach nincs messze a hegaui autópályacsomóponttól sem, így az A 81-es és A 98-as autópályák és a kétsávos B 33-as út minden irányban megfelelő összeköttetést biztosít a városnak. A város maga a B 31-es (Freiburg im Breisgau–Friedrichshafen) út mentén fekszik.

### [szerkesztés] Oktatási intézmények

Aachban egy általános és egy középfokú iskola, illetve egy óvoda van.

## [szerkesztés] Látnivalók

### [szerkesztés] Épített örökség

A város szélén fekszik az Öreg torony romja, ami egy 11. századi vár maradványa.

### [szerkesztés] Természeti látnivalók

Aach környékén található az Aachtopf forrás, ami Németország legnagyobb forrása és ami a Bodeni-tót tápláló Radolfzeller Aach forrása.

A forrás tavát a Duna vize táplálja, aminek a vize a forrástól északra légvonalban hozzávetőleg 12 km-re Immendingen és Fridingen között szivárog be a talajba és a forrásnál átlagosan 8300 l/mp (minimum 1300 l/mp, maximum 24.100 l/mp) vízhozammal tör újra elő.

## [szerkesztés] Külső hivatkozások

- Aach:Történet (német)
- Az Aachquelle forrás (német)
- Az Aachhöhle barlangok (német)
- Donauversickerung (német)

A lap eredeti címe "http://hu.wikipedia.org../../../a/a/c/Aach.html"

Kategória: Németország települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Alemannisch
- Deutsch
- Eesti
- Nederlands
- Polski
- Português